Informasjon til alle foresatte om skolebehovsplanen

**Hva er skolebehovsplanen?**

Skolebehovsplanen er en overordnet plan som gir oversikt over det forventede, fremtidige behovet for skoleplasser for både grunnskole og videregående skole. Den skisserer hvordan skolekapasiteten skal bygges ut for å møte det fremtidige behovet for skoleplasser i de ulike delene av byen. Denne planen er nå ute til høring, og det vil bli avholdt et eget møte i FAU hvor alle kan møte for å få mer informasjon og stille spørsmål. Vi kommer tilbake med egen innkalling til dette møtet.

**Her er forslag til nye tiltak og utredninger som i hovedsak gjelder Romsåsskolene:**

***Små skoler og synkende elevtall gjør Tiurleiken, Svarttjern og Bjøråsen sårbare. Skolene har en uvanlig trinnstruktur. For å ivareta elevene best mulig gjennom hele grunnskoleløpet med helhetlig pedagogikk og organisering ønsker Utdanningsetaten felles rektor for alle tre skolene, men slik at hver skole fremdeles er en egen enhet med eget driftsstyre. Trinnstrukturen justeres slik at Svarttjern blir 1-3, Tiurleiken 4-6 og mottaksklasser og Bjøråsen 7-10 og spesialgruppe. Utearealene rustes opp tilpasset elevenes alder.***

**Hele planen kan du lese her:**

<https://www.oslo.kommune.no/getfile.php/13204499/Innhold/Skole%20og%20utdanning/Skolebehovsplanen/16-08138-10%20Skolebehovsplan%202018-2027%20-%20h%C3%B8ringsutkast.docx%201044335_10_0.pdf>

**Prosessen videre:**

* Utdanningsetaten (avdeling for skoleanlegg) utarbeider utkast til skolebehovsplan
* Utdanningsetatens arbeidsmiljøutvalg (AMU) holdes løpende orientert om innholdet i nye versjoner
* Utdanningsetaten (avdeling for skoleanlegg og HMS-seksjonen) gjennomfører en usikkerhetsanalyse. Etatshovedverneombudet medvirker
* Rektor og personalet ved berørte skoler orienteres
* Utdanningsetatens arbeidsmiljøutvalg orienteres om høringsdokumentet
* Offentlig høring av forslagene
* Utdanningsetaten gjennomfører en risikoanalyse av det anbefalte forslaget med fokus på personalmessige konsekvenser
* AMU får det anbefalte forslaget til orientering
* Utdanningsetaten oversender skolebehovsplanen med anbefalte konsept til Byrådsavdeling for kultur og utdanning. Byrådet legger fram forslag til skolebehovsplan til politisk behandling
* Bystyret fatter vedtak (overordnet og samlet)

Hilsen rektor

Jarle Sandven